**הצעת מחקר לעבודה שנתית**

**שם התלמיד:** אל"מ עמית סער

**נושא העבודה:**

הסלמות בלתי מתוכננות – מאפיינים, גורמים והשלכות

**רקע:**  
המערכות המשמעותיות שהיו למדינת ישראל בעשור האחרון – בהן מלחמת לבנון השנייה (2006) ומבצע "צוק איתן" (2014) – לא פרצו כתוצאה מהחלטה מתוכננת של מקבלי ההחלטות, של ישראל או של האויב, אלא התהוו מ"דינמיקה של הסלמה" או כפי שתקרא התופעה בעבודה מ"הסלמה לא מתוכננת". יתרה מכך, כשבוחנים את הערכתם של הדרגים המודיעיניים והביטחוניים הבכירים הרי שבראייתם גם העימות הבא, כאשר יפרוץ, יהיה בסבירות גבוהה תולדה של הסלמה לא צפויה ולא פועל יוצא של החלטה סדורה של מי מאויבה של מדינת ישראל.

למרות השימוש הגובר במונח של "הסלמה לא מתוכננת", נראה כי העיסוק בו נעשה **ללא ניתוח שיטתי** של מקורות התופעה או בחינה של מסד הידע בנושא שהתפתח בהקשרים אסטרטגיים אחרים. היעדר העיסוק המקצועי במהות התופעה **מייצר דלות בארגז הכלים להתמודדות איתה: היא נתפסת, במקרה הרע, כ"גזירת גורל" ובמקרה הטוב כסוגיה שמחייבת "שיקול דעת"**. מכל מקום למקבלי ההחלטות, הן בדרג הצבאי והן בדרג המדיני, אין מסד שיטתי לזיהוי אפשרות של הסלמות בלתי מתוכננות, לניסיון למנוע אותן, או להתמודדות איתן כאשר הן פורצות.

**מטרות העבודה:**

1. **ניתוח מושגי-תפיסתי של המאפיינים והגורמים לתופעת ההסלמה הלא מתוכננת.** זאת, על ידי בחינת המקורות התיאורטיים של המושג בספרות המקצועית של המלחמה הקרה ובחינת העדכון שהמונח דורש בהתייחסות לעימותים קונבנציונליים וא-סימטריים. במסגרת זאת, ינותחו הדפוסים המרכזיים של הסלמות לא מתוכננות, מתוך הניסיון העולמי. בין השאר העבודה תעסוק בסוגיית הקושי בזיהוי "סיפי הסלמה":, בהשפעה של טכנולוגיה של פוטנציאל ההסלמה הלא מתוכננת; במתח המובנה שבין הרתעה ל"הסלמה בלתי מתוכננת" ובהשפעה של תופעת א-סימטריה על הפוטנציאל להתפתחות הסלמה בלתי מתוכננת.
2. **בחינה של מושג "ההסלמה הבלתי מתוכננת" בהקשר האסטרטגי הישראלי.** במסגרת זאת, ינותח הקושי בזיהוי "סיפי הסלמה" בזירות מרובות הגיונות; בקושי שיש לקהילת המודיעין הישראלית להתמודד עם הסלמות בלתי מתוכננות; בהשפעה של הטכנולוגיה ואמצעי הלחימה על פוטנציאל ההסלמה (בדגש על תפיסת ה-Use it or lose it) ובהשפעה של התפיסה של מדינת ישראל את האויב על פוטנציאל ההסלמה הבלתי מתוכננת. במסגרת הניתוח ייעשה שימוש בחקר מלחמת לבנון השנייה, מבצע "צוק איתן" והאתגרים העכשווייים של מדינת ישראל מול הזירה העזתית והלבנונית כמקרי בוחן לבחינת הפתולוגיות שזוהו.
3. **גיבוש עקרונות לגורמים המקצועיים ולמקבלי ההחלטות לשם התמודדות בסביבה המועדת ל"הסלמה לא מתכוננת" –** על בסיס הניתוח של תופעת ההסלמה הבלתי מתוכננת בהקשר הישראלי, תספק העבודה כלים לשיפור היכולת לזהות, להימנע ולנהל הסלמות בלתי מתוכננות.

**שאלות המחקר:**

1. מהם המאפיינים והמניעים של הסלמות בלתי מתוכננות?
2. מהם המאפיינים והמניעים של הסלמות בלתי מתוכננות בהקשר האסטרטגי הישראלי?
3. מה הן התובנות המעשיות שניתן להביא מהעיסוק השיטתי ב"הסלמות לא מתוכננות" עבור גורמי מודיעין, צבא וקבלת החלטות בישראל?

**תיחום העבודה**

העבודה תעסוק רק בסוגיה של הסלמות לא מתוכננות, כלומר בהסלמה בעימות שקרתה ללא החלטה מודעת של אחד הצדדים להביא להרחבת או העמקת העימות. הסלמות אחרות, שהן פרי יוזמה של אחד הצדדים לא ינותחו בעבודה זאת.

העבודה תתייחס לניסיון הבין-לאומי בפרק שמנתח את המקורות התאורטיים של מושג ההסלמה הבלתי מתוכננת. אך בפרקי הניתוח של התופעה במאפייניה העכשוויים היא תתמקד בניסיון הישראלי בלבד מבלי להתייחס למקרי בוחן בינ"ל.

בהקשר הישראלי, העבודה תעסוק באתגרי המערכת האסטרטגית הישראלית מול המציאות הא-סימטרית שהתגבשה בשני העשורים האחרונים, העבודה לא תעסוק בהסלמה בלתי מתוכננת בעידן הסימטרי (דוגמת מלחמת ששת הימים).

**דרך הצגת הרעיונות במחקר (ראשי פרקים)**

1. מבוא – הצגת הנושא
2. שיטות המחקר
3. הסלמה לא מתוכננת – מאפיינים ומניעים מהניסיון העולמי
4. הסלמה לא מתכוננת בהקשר הישראלי – מאפיינים ומניעים
5. תובנות לזיהוי, מניעה והתמודדות עם הסלמות לא מתוכננות עבור הקהילה האסטרטגית בישראל.

**חשיבות העבודה**

העיסוק באפשרות של הסלמה לא מתוכננת אינו מהווה עיסוק תאורטי בהקשר האסטרטגי הישראלי. בשתי זירות מפתח עימן מתמודדת הקהילה האסטרטגית הישראלית - ברצועת עזה ובלבנון - החשש מפני הסלמה בלתי מתוכננת הוא רכיב מפתח בהערכת המודיעין, בהערכת המצב ובקבלת ההחלטות המבצעיות והמדיניות. לאור זאת, חשוב, כי עיסוק זה ייערך על מסד מקצועי מבוסס, תוך למידה מהניסיון העולמי ותוך ניתוח של ההקשר הישראלי הייחודי. עבודה זאת תנסה להציג ניתוח מקצועי ושיטתי ראשון של תופעת ההסלמה הבלתי מתוכננת ונועדה לספק למקבלי ההחלטות, בדרג הצבאי והמדיני, תובנות מעשיות שיסייעו להם לנווט במים הסוערים של סביבה מועדת להסלמה בלתי מתוכננת.

**יוזם העבודה:** הכותב

**מנחה העבודה:** ד"ר דימה אדמסקי

ביבליוגרפיה

Barry Posen, Inadvertent Escalation: Conventional War and Nuclear Risks (Ithaca: Cornell University Press, 1992)

Bernard Brodie, Escalation and the Nuclear Option, Princeton, NJ: Princeton University Press, 1966

John Keegan, The First World War, New York: Vintage, 2000

Richard Smoke, War: Controlling Escalation (Cambridge: Harvard University Press, 1977)

Robert Jervis, "Cooperation Under the Security Dilemma", World Politics, Vol. 30, No. 2 (January 1978)

Bruce G. Blair, the Logic of Accidental Nuclear War (Washington DC: Brookings, 1993)

Lergo, Jeffrey W. "Military Culture and Inadvertent Escalation in World War II" International Security, Vol/ 18. No. 4, 1994, pp 108-142

Morgan, Forrest E., Karl P., Mueller, Evan S. Medeiros, Kevin L. Pollpeter and Roger Cliff. Dangerous Thresholds: Managing Escalation in the 21st Century. Santa Monica, CA: Rand Cooperation, 2008.

נווה, שמעון